Predkladacia správa

          V zmysle uznesenia vlády SR č. 692 zo 14. septembra 2005 k správe o realizácii Národného programu rozvoja životných podmienok občanov so zdravotným  postihnutím vo všetkých oblastiach života za rok 2004 vrátane opatrení na rok 2005 a ďalšie obdobie sa v návrhu opatrení v bode B.1/3.3.2. sa ukladá ministrovi školstva finančné podporovať činnosť Rehabilitačného strediska zrakovo postihnutých v Levoči a Inštitút pre pracovnú rehabilitáciu občanov so zmenenou pracovnou schopnosťou v Bratislave a vytvoriť predpoklady pre podporu neštátnych poskytovateľov služieb pracovnej rehabilitácie prostredníctvom výziev na dopytovo orientované projekty v rámci opatrenia č. 1.2. sektorového operačného programu Ľudské zdroje z prostriedkov štátneho rozpočtu.
          Vzhľadom na skutočnosť, že Ministerstvo práce, sociálnych vecí a rodiny SR je zriaďovateľom citovaných rozpočtových organizácií a rozpočtové organizácie zostavujú svoj rozpočet príjmov a výdavkov, pritom sa riadia záväznými ukazovateľmi štátneho rozpočtu, určenými zákonom o štátnom rozpočte na príslušný rozpočtový rok a zriaďovateľom, navrhujeme, aby vláda SR uznesením zrušila úlohu pod bodom B.1/3.3.2. pre ministra školstva.
          Predkladaný materiál nemá finančný, ekonomický, environmentálny vplyv na spoločnosť, ani negatívny vplyv na zamestnanosť obyvateľstva.